Meisya Najelina Siregar () ya iku juru main filem kang asalé saka Indonésia. Meisya Siregar miwiti kariré kanthi dadi modhél, sawisé iku banjur akting ing filem lan sinétron.
Meisya dadi anak wadon kang wuragil saka sadulur kang cacahé papat. Meisya anak saka pasangan Marsitha Lubis lan Emir Syawal Siregar. Wong tuwané khawatir yèn anaké dadi bocah tomboi, mbakyu lan ibune banjur daftaraké Meisya Siregar ing lomba-lomba adi busana. Nalika isih sekolah ing Sekolah Dasar, Meisya Siregar kang duwé jeneng dawa Meisya Najelina Siregar iki wis mèlu akèh lomba.

Karir 
Nalika remaja, ya iku ing taun 1992, Meisya njajal mèlu lomba pamilihan Top Guest ‎Aneka Yess!. Ing kompetisi iki Meisya banjur dadi Juara Berbakat 1992. Setaun sawisé iku, wong wadon iki mèlu lomba kang mirib kaya iku manèh. Meisya mèlu lomba lan éntuk Juara III ‎GADIS Sampul nalika taun 1993. Nalika menang iki akèh tawaran akting kang ngowahi uripé artis kelairan Bandung iki.

Nalika isih sekolah ing SMU, anak wuragil saka papat sadulur iki ditawani kanggo main ing sinétron kang judhul Aladin. Kajaba iku Meisya uga tau diajak penyanyi-penyanyi dadi modhél ‎video klip ing lagu kang dinyanyékaké. Meisya uga tau dadi bintang iklan kaya ta iklan Biore, Fuji Image Plaza lan biskuit Danone.‎

Meisya Siregar lulus saka Universitas Padjadjaran. Meisya tau main ing sinétron, wiwit saka sinétron komedi, drama, nganti kolosal. Nanging Meisya ngandharaké yèn ora tau sinau mirunggan babagan akting utawa main filem, lan kabèh aktinge disinaoni kanthi otodidak. Meisya uga duwé karep kanggo njajal aktingé ing layar lebar utawa biyoskup.

Penghargaan 
Penghargaan kang tau diwénéhaké Meisya Siregar.
 Putri Cilik Matahari
 Mojang Alit Parahyangan
 Juara Berbakat Aneka Yess 1992‎
 Juara III GADIS Sampul 1993‎
 Tiara Sunsilk 1997‎

Kauripan pribadi 
Sawisé nikah karo Rudy Gusnaldi ing akir taun 2001, Meisya banjur cerai lan mbalik ing katresnané kang lawas ya iku Bebi Romeo. Meisya lan Bebi nikah tanggal 14 Dhésèmber 2005. Meisya nduwé anak wadon kang jenengé Lyrics Syabila Mu Saqeena kang lair tanggal 25 Agustus 2005.

Cathetan suku 

Marga Siregar
Finalis GADIS Sampul
Modhel Indonesia
Aktris Indonésia
Pranata cara télévisi Indonésia
Alumni Universitas Padjadjaran
Tokoh Bandung